Andreas Preuninger, direkteur van GT-voertuie by Porsche, het in 1999 die eerste GT3 aan die wêreld gewys. Dit was ŉ asemrowende sportmotor met die vermoë om naweke jou plaaslike renbaan aan die brand te jaag weens die feit dat dit ŉ homologasiemodel was vir voertuie wat in die FIA se GT3-beker deelgeneem het.
Die res is geskiedenis. Dit is een van die suksesvolste 911-modelle vir Porsche. Een van die belangrikste bestanddele van die GT3 is sy atmosferiese bokser-sessilinderenjin. In die nuutste weergawes verplaas die enjin vier liter, en het ŉ onlesbare dors vir toere… al nege duisend van hulle! Ek het die crescendo van 383 kW teen 8 400 r/min ervaar in die GT3 RS, en die laaste duisend toere tussen 8 000 en 9 000 gee vir mens hoendervleis oor jou hele lyf!